CELEX: E2013P0024
Language: da
Date: 2013-10-29 00:00:00
Title: Anmodning om en rådgivende udtalelse fra EFTA-Domstolen indgivet af Staatsgerichtshof des Fürstentums Liechtenstein og dateret den 29. oktober 2013 i sagen Casino Admiral AG mod Wolfgang Egger (Sag E-24/13)

27.3.2014   
            
            
               DA
            
            
               Den Europæiske Unions Tidende
            
            
               C 88/18
            
         Anmodning om en rådgivende udtalelse fra EFTA-Domstolen indgivet af Staatsgerichtshof des Fürstentums Liechtenstein og dateret den 29. oktober 2013 i sagen Casino Admiral AG mod Wolfgang Egger
   (Sag E-24/13)
   2014/C 88/15
   Staatsgerichtshof des Fürstentums Liechtenstein (Liechtensteins Statsråd) har ved skrivelse af 6. november 2013, som EFTA-Domstolen modtog den 8. november 2013, anmodet EFTA-Domstolen om en rådgivende udtalelse om følgende spørgsmål i sagen Casino Admiral AG mod Wolfgang Egger:
   
               1.
            
            
               Hvilke krav gælder efter EØS- og EU-lovgivningen (navnlig artikel 43 EF og artikel 49 EF og den forpligtelse til »gennemsigtighed«, der kan udledes heraf) med hensyn til proceduren ved tildeling af kasinobevillinger?
            
         
               2.
            
            
               Gælder der et krav efter EØS- eller EU-lovgivningen om, at den myndighed, der agter at tildele en bevilling, på det tidspunkt hvor den offentliggør udbudsbekendtgørelsen, skal angive, hvordan den har til hensigt at supplere — og detaljeret specificere — de krav, der er fastsat i akten og i forordningen?
            
         
               3.
            
            
               Er der navnlig i forbindelse med den relevante udbudsprocedure en generel forpligtelse til at give forudgående meddelelse om den relative vægt, tildelingskriterierne vil blive tillagt ved tildelingen? Såfremt dette spørgsmål besvares bekræftende, spørges: Hvilke krav stilles der efter EØS- og EU-retten til den nærmere karakter af de oplysninger, der skal afgives i den forudgående meddelelse?
            
         
               4.
            
            
               Blev kravene efter EØS- og EU-retten opfyldt i den foreliggende sag?
            
         
               5.
            
            
               Såfremt EFTA-Domstolen når frem til, at udbudsproceduren i denne sag ikke overholdt kravene efter EØS- og EU-lovgivningen, spørges:
               
                           a)
                        
                        
                           Er der i EØS- og EU-retten fastsat specifikke retsvirkninger af procedurefejl af denne art?
                        
                     
                           b)
                        
                        
                           Kan procedurefejl af denne art afhjælpes? I bekræftende fald, på hvilke betingelser?
                        
                     
                           c)
                        
                        
                           Er betingelserne for at tilsidesætte hele udbuds- og tildelingsproceduren opfyldt i denne sag?